Сёлета святкаванне пройдзе пад знакам 100-годдзя аб’яўленняў у Фаціме. Словы, якія Панна Марыя праз партугальскіх дзяцей скіравала ўсяму чалавецтву, актуальныя і сёння, падкрэсліў у інтэрв’ю Беларускай рэдакцыі Ватыканскага радыё арцыбіскуп Тадэвуш Кандрусевіч, Мітрапаліт Мінска-Магілёўскі. “Гэты фэст не страчвае сваёй актуальнасці і ён патрэбны чалавеку. Сучасны чалавек заняты многімі іншымі справамі, якія не вядуць да Бога, але аддаляюць ад Бога. І жыве чалавек частка, як быццам Бога няма і ўвогуле можна без Яго абысціся. Бачым, якія законы ў краінах прымаюцца. Але мы бачым і людзей, якія ідуць у Будслаў, значыцца, іх нешта вядзе, іх Нехта кліча. І гэта нагадвае, што нават у моцна секуляраваным свеце чалавек патрабуе Бога, а найкарацейны шлях – да Езуса, праз Марыю”, - падзяліўся думкамі іерарх.